Ηλίας Γκρης

Ο Ηλίας Γκρης (Σχίνοι Ηλείας, 1952) είναι Έλληνας ποιητής που ανήκει γενεαλογικά στη "Γενιά του '70". Εκτός από ποίηση, έχει εκδώσει ακόμη πεζογραφία, δοκίμια για την ποίηση και τέσσερις θεματικές ανθολογίες.

 Ο Ηλίας Γκρης, Ηλείος στην καταγωγή, γεννήθηκε το 1952. Έζησε τα παιδικά του χρόνια στην Κρέσταινα Ολυμπίας μέχρι τα δεκαεπτά του. Ο πατέρας του Δημήτριος Γεωργακόπουλος κουρέας και αγρότης καταγόταν από το Μπισχίνι Ολυμπίας, όπου και γεννήθηκε ο ποιητής. Τελείωσε το 7ο εξατάξιο γυμνάσιο στην Αθήνα και σπούδασε στην Ανωτάτη Βιομηχανική Σχολή Πειραιώς (Πανεπιστήμιο Πειραιώς), δουλεύοντας παράλληλα ως οικοδόμος. Ως φοιτητής στη διάρκεια της δικτατορίας συμμετείχε ενεργά στην εξέγερση του Πολυτεχνείου τον Νοέμβριο του 1973. Άσκησε από το 1975 τη δημοσιογραφία σε διάφορα Μέσα Ενημέρωσης και κυρίως στην τηλεόραση της ΕΡΤ, όπου μεταξύ άλλων (ρεπόρτερ, συντάκτης, αρχισυντάκτης) έκανε έρευνες, εκπομπές ιστορικού περιεχομένου και τέλος, οργάνωσε και παρουσίασε την πολιτιστική εκπομπή ΜΟΡΦΕΣ ΤΕΧΝΗΣ (1999-2003), με πορτραίτα λογοτεχνών και συνθετών. Στα γράμματα εμφανίστηκε το 1977 με την πρωτόλεια συλλογή ΟΜΟΛΟΓΙΕΣ που αποκήρυξε. Έκτοτε εξέδωσε τις ποιητικές συλλογές: ΡΗΜΑΓΜΕΝΗ ΠΟΛΙΤΕΙΑ, 1980. ΣΤΑ ΓΕΦΥΡΙΑ ΤΟΥ ΚΟΣΜΟΥ, 1982. ΕΧΘΡΙΚΟ ΤΟΠΙΟ, 1983. ΛΗΘΑΡΓΟΣ ΚΟΣΜΟΣ, 1987. Η ΕΦΕΣΟΣ ΤΩΝ ΑΛΟΓΩΝ, 1993. ΑΛΦΕΙΟΣ ΠΡΟΓΟΝΟΣ, 2005 και τη συγκεντρωτική έκδοση ΛΗΘΑΡΓΟΣ ΚΟΣΜΟΣ (1977-1987), 2014. Εξέδωσε επίσης τα βιβλία πεζογραφίας: ΟΙ ΑΓΛΥΚΑΝΤΟΙ (διηγ.), 1980. ΤΟ ΜΑΤΙ ΤΟΥ ΑΣΥΛΟΥ (μυθιστ.), 1990. ΑΡΣΕΝΙΚΗ ΕΡΗΜΟΣ (μυθιστ.), 1996. Οργάνωσε και επιμελήθηκε τον τόμο-αφιέρωμα: ΤΑΚΗΣ ΣΙΝΟΠΟΥΛΟΣ: "Ένοικος τώρα του παντοτεινού, κεκυρωμένος", 1996. Κυκλοφόρησε τέσσερις θεματικές ανθολογίες: ΤΟ ΜΕΛΑΝΙ ΦΩΝΑΖΕΙ Η 17η Νοέμβρη 1973 στη λογοτεχνία, 2003. Η ΑΡΧΑΙΑ ΠΑΤΡΙΔΑ ΤΩΝ ΠΟΙΗΜΑΤΩΝ Νεοέλληνες ποιητές για την Αρχαία Ελλάδα, 2004. ΤΟ 1821 ΣΤΗΝ ΕΛΛΗΝΙΚΗ ΠΟΙΗΣΗ, 2011. Ο ΠΑΠΑΔΙΑΜΑΝΤΗΣ ΜΕ ΤΑ ΜΑΤΙΑ ΝΕΟΤΕΡΩΝ ΛΟΓΟΤΕΧΝΩΝ, 2011. Το 2009 κυκλοφόρησε τον τόμο δοκιμίων του "ΠΕΡΙ ΠΟΙΗΣΕΩΣ". Με τη σύζυγό του Κερασία Κάραλη μετέφρασε ποιήματα του Ρούπερτ Μπρούκ. Μέρος του έργου του έχει συμπεριληφθεί σε ανθολογίες και έχει δημοσιευθεί σε περιοδικά και εφημερίδες, όπως: ΑΝΤΙ, ΓΙΑΤΙ, Λέξη, ΑΚΤΗ (Κύπρου), Ποίηση, Εντευκτήριο, Παρατηρητής, Η ΑΥΓΗ ΤΗΣ Κυριακής, Ποιητικά, Προκυμαία, Εμβόλιμον, Μανδραγόρας κ.ά. Μέρος της ποίησης του Ηλία Γκρη έχει μεταφραστεί στα Αγγλικά, Ιταλικά, Βουλγαρικά, Γερμανικά, Ρωσικά, Ισπανικά, Περσικά, Γαλλικά, Αλβανικά. Το 2006 κυκλοφόρησε στη Βουλγαρία ένας τόμος επιλογή ποιημάτων του από τις εκδόσεις "Μπαλκάνι", σε μετάφραση Τζέινας Νετέλτσεβα, το 2014 στην Ιταλία από τις εκδόσεις "Φερμέντι" σε μετάφραση Κρεσέντσιο Σαντζίλιο και στην Αλβανία από τις εκδόσεις "Νεράιδα" σε μετάφραση Νίκου Κατσαλίδα. Αφιερώματα ή σελίδες αφιερωμένες στο έργο του έχουν κάνει τα περιοδικά: ΓΙΑΤΙ, 1998. ΑΚΤΗ (Ελληνομουσείον), 2001. Πανδώρα, 2006-2007. Ηλειακή Επιθεώρηση, 2007. Για το έργο του δοκίμια έχουν γράψει και δημοσιεύσει οι: Μιχάλης Μερακλής, Αλέξης Ζήρας, Γιώργος Γιάνναρης, Φώντας Κονδύλης, Θανάσης Βενέτης, Δήμητρα Παυλάκου, Ηλίας Κεφάλας, Ανδρέας Φουσκαρίνης, Κώστας Βούλγαρης, Αγάθη Γεωργιάδου, Γιώργος Μπλάνας, Περικλής Σφυρίδης, Θανάσης Κωσταβάρας, Νικήτας Παρίσης, Περικλής Τσελίκης, Ηλίας Παπαδημητρακόπουλος, Ανθούλα Δανιήλ κ.ά. Το 1986 συμμετείχε στο 6ο Παγκόσμιο Συνέδριο Συγγραφέων στη Σόφια. Το έργο του παρουσιάστηκε σε πολλές πόλεις της Ελλάδας, σε σχολεία και σε πανεπιστήμια. Διετέλεσε μέλος στην Επιτροπή Σεναρίων της ΕΡΤ, (1993-1995), στην Επιτροπή Κρατικών Βραβείων Λογοτεχνίας της Κύπρου, (2003-2005) και στο Διοικητικό Συμβούλιο του Μορφωτικού Ιδρύματος της ΕΣΗΕΑ, 2010-2013. Είναι μέλος της ΕΣΗΕΑ, της Εταιρείας Συγγραφέων και του Κύκλου Ποιητών. Ρημαγμένη Πολιτεία, 1980, 1984. Στα Γεφύρια του Κόσμου, 1982. Εχθρικό Τοπίο, 1983, 1985, 1990. Λήθαργος Κόσμος, 1987, 1990. Η Έφεσος των Αλόγων, 1993, 2012. Αλφειός Πρόγονος, 2005. Λήθαργος Κόσμος, Συγκεντρωτική έκδοση (1977-1987), 2014. Σάν Άλλος Οιδίποδας, 2018. Οι Αγλύκαντοι, 1980, 1983. Το Μάτι του Ασύλου, 1990(2), 1998. Αρσενική Έρημος, 1996(2). ΤΑΚΗΣ ΣΙΝΟΠΟΥΛΟΣ, ένοικος τώρα Του παντοτεινού, κυρωμένος, 1996. Περί ποιήσεως, 2009. Το Μελάνι Φωνάζει. Η 17η Νοέμβρη 1973 στη λογοτεχνία, 2003, 2013. Η Αρχαία πατρίδα των ποιημάτων. Νεοέλληνες ποιητές για την αρχαία Ελλάδα, 2004. Το 1821 στην ελληνική ποίηση, 2011. Ο Παπαδιαμάντης με τα μάτια νεότερων λογοτεχνών, 2011. Ο Ταχυδρόμος φέρνει γράμματα ποιήματα, 2017. ΡΟΥΠΕΡΤ ΜΠΡΟΥΚ, Τα ποιήματα, ο ποιητής και η Σκύρος. Εισαγωγή - Μετάφραση - Χρονολόγιο (Συνεργασία με την Κερασία Κάραλη), 2015. Τηλεοπτικές εκπομπές, (ΕΠΙΛΟΓΗ) «ΘΥΜΑΜΑΙ...» - Πολυτεχνείο, (με το σκηνοθέτη Σταύρο Στρατηγάκο). ΕΤ1 Παρασκευή, 17 Νοέμβρη 1986. «ΓΡΗΓΟΡΗΣ ΛΑΜΠΡΑΚΗΣ Ο πρωτολάτης της ειρήνης», (με το Νίκο Παπαθανασίου). ΕΤ1, 23 Μαΐου 1986. «ΤΟ ΑΙΜΑ ΤΩΝ ΔΙΑΚΟΣΙΩΝ», (με τον Κίμ Ντήμων). ΕΤ1, Κυριακή 1 Μαΐου 1988. «ΤΟ ΑΣΜΑ ΤΟΥ ΑΛΕΞΑΝΔΡΟΥ» ΠΑΝΑΓΟΥΛΗ, ΝΕΤ, 1 Μαΐου 2000, στη σειρά εκπομπών του Ηλία Γκρή ΜΟΡΦΕΣ ΤΕΧΝΗΣ. «ΝΙΚΟΣ ΠΑΠΑΖΟΓΛΟΥ. Ο βάρδος του βορρά» - ΜΟΡΦΕΣ ΤΕΧΝΗΣ, ΝΕΤ, Καθαρή Δευτέρα 18 Μαρτίου 2002. «ΘΩΜΑΣ ΜΠΑΚΑΛΑΚΟΣ» - ΜΟΡΦΕΣ ΤΕΧΝΗΣ, ΝΕΤ, 21 Αυγούστου 2002. «ΣΤΕΛΙΟΣ ΚΑΖΑΝΤΖΙΔΗΣ. Η ποίηση της φωνής» - ΜΟΡΦΕΣ ΤΕΧΝΗΣ, ΝΕΤ, Τετάρτη 4 Σεπτεμβρίου 2002. «ΜΑΡΙΟΣ ΤΟΚΑΣ» - ΜΟΡΦΕΣ ΤΕΧΝΗΣ, ΝΕΤ, Χριστούγεννα 2002-2003. Ilias Gris, moba, koemo uckam ga kanka, μετφ. Τζέινα Νετέλτσεβα, Balkani, 2006. Ilias Gris, Blatime, Poezi, μετφ. Νίκος Κατσαλίδας, Neraida, 2014. Ilias Gris, Amore a Olymbia, μετφ. Κρεσέντσιο Σαντζίλιο, Fermenti, Roma 2014. Η ποίηση του Ηλία Γκρη είναι κοινωνική, υπαρξιακή, φιλοσοφική. Σε όλο το έργο του ποιητικό-πεζογραφικό υπάρχει εν εξελίξει ένα υπέδαφος με αυτές τις τρεις παραμέτρους. Από την, κατ' ουσίαν, πρώτη, συλλογή του Ρημαγμένη Πολιτεία 1980, μέχρι και την τέταρτη Λήθαργος Κόσμος, 1987 ο παλμός του κόσμου, με τις σφοδρές αντιθέσεις, ολοζώντανος μέσα στους στίχους του τον κατατάσσει αρχικά στο πλευρό των κοινωνιστών ποιητών αλά «η φωνή του ξεχωρίζει γιατί κρατάει ή κρατιέται κι από τις ρίζες μιας ουσιαστικά βιωμένης εφηβείας και μιας ποιητικής εγρήγορσης». Ο ίδιος με εξομολογητικό ύφος θα πει, ότι «μέσα στο μεταπολιτευτικό περιβάλλον της πολιτικής, κοινωνικής έξαρσης, μοιάζει λογικό, ότι ακολούθησα μια τάση που έκλινε σε ποίηση ενός κοινωνικού φρονήματος». Ο προρητικός-προφητικός τόνος των πρώτων συλλογών, όπως γράφει ο Αλέξης Ζήρας, «τόνος μεγάλης πνοής και έξαρσης, προοικονομεί το πέρασμα του ποιητή στην Έφεσο των Αλόγων, 1993, σε έναν λόγο που (....) αναζητεί μέσω της συνειδητής αναγωγής το άχρονο, το αρχέγονο, την ηρακλείτεια ρευστότητα των πραγμάτων». Τα ποιήματα της συλλογής αυτής «αποτελούν καμπή στις μέχρι τώρα αισθητικές μου αναζητήσεις», αναγνωρίζει ο ποιητής.Και η Ανθούλα Δανιήλ σε κριτική της για τη δεύτερη έκδοση της συλλογής Η έφεσος των αλόγων, θα γράψει ότι «τα άλογα της Εφέσου δεν υπάρχουν, αλλά "τρέχουν" να φέρουν το μήνυμα της αυταπάτης της ύπαρξής μας ή της ύπαρξης της αυταπάτης μας».Με την έκτη συλλογή του Αλφειός Πρόγονος, 2005 όπως θα γράψει ο Μιχάλης Μερακλής «ο Γκρης αρθρώνει τον τίμιο λόγο του, άμεσο και αυθεντικό», ενώ ο κριτικός Νικήτας Παρίσης θα τονίσει ότι «η ποιητική συλλογή του Ηλία Γκρή λειτούργησε ως ένα ισχυρό αναγνωστικό ξάφνιασμα. Εκεί που πίστευα ότι η ποιητική "Γενιά του '70" πήγαινε να κλείσει τον ποιητικό ή ακόμη και τον βιολογικό της κύκλο, με βρήκαν οι στίχοι του Γκρη ως ένα απρόσμενο και ειδικού βάρους ποιητικό γεγονός». Η συλλογή Αλφειός Πρόγονος με αρκετά ποιήματα να συνιστούν μια μυθοποιητική εντοπιότητα, «ο Ηλίας Γκρής με την κατακτημένη ρυθμική αγωγή του λόγου του, προσφεύγει στα καβαφικά συμφραζόμενα επιζητώντας θεματικές ευρύτερες και αναγνωρίσιμες που τις επεκτείνει περαιτέρω ώστε να τις φέρει εγγύτερα στα καθ' ημάς, να εμβολιάσει το παρόν», γράφει ο συγγραφέας-κριτικός Κώστας Βούλγαρης. Και ο ποιητής Θανάσης Κωσταβάρας σε μια από τις σπάνιες κριτικές παρεμβάσεις του θα τονίσει ότι «είναι παρήγορο που υπάρχουν ποιητές σαν τον Ηλία Γκρή που διακονούν μια ποίηση ευθύνης, μία ποίηση που δεν είναι φερέφωνο (...) αλλά που δίνει κουράγιο και δύναμη? μία ποίηση δηλαδή που, ως ηθική και αισθητική και φιλοσοφική παρουσία: λειτουργεί». «Με τον "Αλφειό πρόγονο"», γράφει ο Αλέξης Ζήρας, «η υπέρβαση, η εξύψωση του ποιητικού δράματος γειώνονται. Αλλά μια τέτοια γείωση στο πραγματικό ασφαλώς σημαίνει και την επιστροφή στον πόνο στο μετρημένο ορίζοντα των ανθρωπίνων παθών». 1988, 27 Μαΐου, Πύργος. Ο Δήμος και το Πνευματικό Κέντρο του Πύργου οργάνωσαν τιμητική εκδήλωση για δύο ποιητές της "Γενιάς του '70", τον Ηλία Γκρη και το Γιώργο Καραβασίλη. Ομιλητής ο συγγραφέας Ανδρέας Φουσκαρίνης. Διάβασαν ποιήματά τους οι δύο ποιητές. 1994, 12 Νοεμβρίου, Βαρθολομιό Ηλείας. Ο ομώνυμος Δήμος στο Πνευματικό Κέντρο της πόλης με ομιλητή το συγγραφέα Ανδρέα Φουσκαρίνη. Ποιήματα του Ηλία Γκρη διάβασε η ηθοποιός Μαρία Σπαντιδάκη. Στο πιάνο έπαιξε ο Παναγιώτης Κωνσταντακόπουλος. 1996, 16 Μαρτίου, Γαστούνη. Το Γυμνάσιο και Λύκειο και η Σχολή Γονέων Γαστούνης συνδιοργάνωσαν την εκδήλωση στην αίθουσα εκδηλώσεων του 2ου Δημοτικού Σχολείου. Μίλησαν οι φιλόλογοι Νότα Γρηγοροπούλου και Δήμητρα Μπακογιάννη. Ποιήματα του Ηλία Γκρή διάβασαν ο Ηλείος ηθοποιός Ανδρέας Βαρούχας, μαθητές και καθηγητές του Γυμνασίου και Λυκείου. 1997, 24 Οκτωβρίου, Σέρρες. Το περιοδικό ΓΙΑΤΙ σε συνεργασία με το Υπουργείο Πολιτισμού (Διεύθυνση Γραμμάτων) στην αίθουσα του Πνευματικού Κέντρου του Δήμου Σερρών. Μίλησε ο εκδότης του περιοδικού και συγγραφέας Βασίλης Τζανακάρης και ο ποιητής με θέμα: "Ποίηση και αμφισβήτηση". Ποιήματα του Ηλία Γκρη διάβασε ο ηθοποιός και διευθυντής του ΔΗΠΕΘΕ Σερρών Νίκος Βεργίδης. 1998, 29 Οκτωβρίου, Βόλος. Το Πανεπιστήμιο Θεσσαλίας (Παιδαγωγικά Τμήματα...) στο Κτήριο Παπαστράτου. Έγινε εισαγωγή από τον επίκουρο καθηγητή Βασίλη Δ. Αναγνωστόπουλο με θέμα: "Ποίηση και ποιητές της γενιάς του '70". Ακολούθησε ομιλία του Ηλία Γκρη με θέμα: "Ποίηση και Αλήθεια". Φοιτήτριες του Πανεπιστημίου απήγγειλαν ποιήματα του Ηλία Γκρη. 1999, 12 Φεβρουαρίου, Καλλιθέα. Ο Δήμος Καλλιθέας και το Θεατρικό Εργαστήρι υπό την εποπτεία του Γιώργου Γαλάντη, στο Πολιτιστικό Κέντρο Τζιτζιφιών. Εισήγηση για την ποίηση του Ηλία Γκρή έκανε η Μαρία Αμέντα. Μαθητές του εργαστηρίου διάβασαν ποιήματα. Έπαιξε στο πιάνο ο Παναγιώτης Κωνσταντακόπουλος και τραγούδησε μελοποιημένους στίχους του Ηλία Γκρη, ο τραγουδιστής Γιάννης Θωμόπουλος. 2007, 24 Απριλίου, Ανθούσα. Η Κοινότητα Ανθούσας και ο Πρόεδρός της, συνθέτης Θωμάς Μπακαλάκος, στην αίθουσα πολιτιστικών εκδηλώσεων. Το ποιητικό έργο του Ηλία Γκρη παρουσίασε ο ποιητής - κριτικός λογοτεχνίας Γιάννης Κουβαράς. Διαβάστηκαν ποιήματα. 2009, 20 Μαρτίου, Πύργος. Ο Σύλλογος Φιλολόγων Πύργου-Ολυμπίας, στην αίθουσα του Πνευματικού Κέντρου του Δήμου Πύργου. Η εκδήλωση έγινε επ' ευκαιρία της Παγκόσμιας Ημέρας Ποίησης. Μίλησε ο ίδιος ο ποιητής για την ποίηση σήμερα. Ποιήματα του Ηλία Γκρη διάβασαν φιλόλογοι-μέλη του Συλλόγου και ο ίδιος ο ποιητής. 2010, 20 Φεβρουαρίου, Αθήνα. Ο πολιτιστικός χώρος "Εκστάν" Πατησίων και Καυτατζόγλου στα Κάτω Πατήσια. Η κριτικός λογοτεχνίας Αγάθη Γεωργιάδου παρουσίασε το θέμα: «Στα ασημένια νερά της ποίησης: μια παρουσίαση της ποίησης του Ηλία Γκρη». Ποιήματα διάβασε ο ίδιος ο ποιητής, ενώ μουσική έπαιξε και τραγούδησε μελοποιημένα ποιήματα ο Τάσος Γκρούς. «Οι ποιητές και τα κομπιούτερ», συνέντευξη στο Μιχάλη Κατσαρό, ΑΠΟΓΕΥΜΑΤΙΝΗ της Κυριακής, 21 Ιουλίου 1985. «Οι ποιητές βγήκαν στους δρόμους. Αναζητούν την ποίηση της φωτιάς», συνέντευξη στον Κυριάκο Δούλο, εφημ. ΑΛΛΑΓΗ Πατρών, Πέμπτη 25 Ιουλίου 1985. «ΗΛΙΑΣ ΓΚΡΗΣ: Ό,τι έγραψα, το έγραψα μέσα από την ψυχή μου», συνέντευξη στη Νάνσυ Μπίσκα, εφημ. ΑΚΡΟΠΟΛΙΣ, Κυριακή 7 Ιουνίου 1987. «ΗΛΙΑΣ ΓΚΡΗΣ: Όλα τα σπίτια μας έχουν στο περβάζι σκουλήκι το θάνατο και ένα πουλί, άσπρο πουλί με σπόρους στο ράμφος να φυτεύει ποιήματα!...», συνέντευξη στο Νίκο Χουρδάκη, περ. ΓΙΑΤΙ, τεύχος 202, Απρίλιος 1992. «Η κοινωνία αντιμετωπίζει τον ποιητή με μια σχιζοφρενική στάση... Ο ποιητής ΗΛΙΑΣ ΓΚΡΗΣ μιλάει στη "ΝΙΚΗ"», συνέντευξη στην Ελεάνα Παραγιουδάκη, εφημ. ΝΙΚΗ, Σάββατο 16 Οκτωβρίου 1993. «Ο ποιητής-δημοσιογράφος Ηλίας Γκρής μιλάει στο "Εθνος". Ο Σολωμός είναι το δίδαγμα...», συνέντευξη στην Αγγελική Κώττη, εφημ. ΕΘΝΟΣ, Πέμπτη 30 Δεκεμβρίου 1993. Ηλίας Γκρής: «Βούλιαξαν τα χρόνια μου βαθιά μες στην ποίηση...», συνέντευξη στον Τόλη Γιαννάκη, περ. ΔΙΑΒΑΖΩ, τεύχος 332, 30 Μαρτίου 1994. «Ο πόνος είναι ανερμήνευτος δάσκαλος», συνέντευξη στη Δήμητρα Παυλάκου, εφημ. ΚΥΡΙΑΚΑΤΙΚΗ ΑΥΓΗ, 4 Δεκεμβρίου 1994. Ηλίας Γκρής: «Γι'αυτό είπα ν' αλλάξω ζωή, ν' αλλάξω θάνατο», συνέντευξη στην Μπέκη Αλεξοπούλου, εφημ. ΠΑΤΡΙΣ, Κυριακή 12 Μαΐου 1996. «ΗΛΙΑΣ ΓΚΡΗΣ: Ένας λογοτέχνης στη δημοσιογραφία», συνέντευξη στην Ευγενία Ασλανίδου, εφημ. ΔΗΜΟΚΡΑΤΙΚΗ (Χιώτικη ημερησία ανεξάρτητη εφημερίδα), Τετάρτη 15 Δεκεμβρίου 1999. «Ο ΠΟΙΗΤΗΣ ΗΛΙΑΣ ΓΚΡΗΣ: Ένας μοναχικός οδοιπόρος», συνέντευξη στη Μαρία Παπαντωνίου, εφημ. ΠΟΛΙΤΗΣ (Λευκωσία), Δευτέρα 26 Νοεμβρίου 2001. «Ο Ηλείος συγγραφέας Ηλίας Γκρής μιλά αποκλειστικά στην "Π" για τη ζωή και το έργο του. "Ενα ποίημα προκύπτει πάντα εκ του μη όντος...!"», συνέντευξη στην Άννα Ψυχογυιού, εφημ. ΠΡΩΤΗ, Παρασκευή 8 Απριλίου 2005. «Συνέντευξη με το δικό μας ποιητή... Ηλία Γκρή», συνέντευξη σε τέσσερις μαθητές της ΣΤ' Δημοτικού Κρεσταίνων, περ. ΟΙ ΜΙΚΡΟΙ ΣΥΓΓΡΑΦΕΙΣ, τεύχος 10, Ιούνιος 2007. «Μια συνέντευξη του Ηλία Γκρή στο Θανάση Βενέτη», ηλεκτρονικό περιοδικό Διαπολιτισμός, 2010. 1.«ΕΡΩΤΙΚΗ ΑΝΘΟΛΟΓΙΑ. Από το 18ο αιώνα έως τις μέρες μας», Σπύρου Κοκκίνη. Εκδ. Φιλιππότη, Αθήνα 1985. 2.«ΣΥΓΧΡΟΝΟΙ ΠΕΛΟΠΟΝΝΗΣΙΟΙ ΠΟΙΗΤΕΣ», Ανθολόγηση: Δημήτρης Αλεξίου, εκδ. Μπαρμπουνάκης 1987. 3.«ΜΕΓΑΛΗ ΠΕΛΟΠΟΝΝΗΣΙΑΚΗ ΛΟΓΟΤΕΧΝΙΚΗ ΑΝΘΟΛΟΓΙΑ» - Πεζογραφία - Ποίηση, Α' τόμος, επιμ. Διον. Ι. Τσουράκης, Αθήνα 1995. 4.«ΟΙ ΣΥΓΓΡΑΦΕΙΣ ΤΗΣ ΑΘΗΝΑΪΚΗΣ ΔΗΜΟΣΙΟΓΡΑΦΙΑΣ», τόμος τρίτος, Νίκου Παπαδημητρίου, εκδ. Παγκόσμιος Εκδοτικός Οργανισμός Χρήστος Γιοβάνης ΑΕΒΕ, Αθήνα 1995. 5.«ΑΝΘΟΛΟΓΙΑ ΕΛΛΗΝΙΚΟΥ ΧΑΪΚΟΥ», επιμέλεια: Χρήστος Τουμανίδης, Εισαγωγή: Θεόφιλος Δ. Φραγκόπουλος, εκδ. Δελφοί 1996. 6.«ΤΑ ΩΡΑΙΟΤΕΡΑ ΠΟΙΗΜΑΤΑ ΓΙΑ ΤΟΝ ΠΑΤΕΡΑ», επιμ. Θανάσης Καστανιώτης - Θανάσης Θ. Νιάρχος. Εκδ. Καστανιώτη, Αθήνα 1998. 7.«Η ΛΟΓΟΤΕΧΝΙΑ ΤΗΣ ΗΛΕΙΑΣ», πέμπτος τόμος, Κώστα Μιχ. Σταμάτη, Αθήνα 1998. 8.«ΓΕΝΙΑ ΤΟΥ '70», Εισαγωγή: Αλέξης Ζήρας, Επιμέλεια: Δημήτρης Αλεξίου, εκδ. Όμβρος Αθήνα 2001. 9.«ΤΑ ΩΡΑΙΟΤΕΡΑ ΠΟΙΗΜΑΤΑ ΓΙΑ ΤΟ ΠΑΙΔΙ», Θανάση Θ.Νιάρχου, Θανάση Α. Καστανιώτη, εκδ. Καστανιώτη 2004. 10.«Η ΑΡΧΑΙΑ ΠΑΤΡΙΔΑ ΤΩΝ ΠΟΙΗΜΑΤΩΝ Νεοέλληνες Ποιητές για την Αρχαία Ελλάδα», εισαγωγή-ανθολόγηση Ηλίας Γκρής, εκδ. Μεταίχμιο 2004. 11.«ΣΚΥΡΟΣ ΑΝΕΜΟΕΣΣΑ Το Νησί στη Λογοτεχνία», Κερασίας Κάραλη, εκδ. Γαβριηλίδης 2006. 12.«ΑΝΘΟΛΟΓΙΑ ΗΛΕΙΑΚΗΣ ΠΟΙΗΣΗΣ 1950-2010», Επιμέλεια: Κώστας Κρεμμύδας - Ξένη Σκαρτσή, εκδ. Ταξιδευτής, Αθήνα 2010. 13.«ΕΠΕΙΔΗ Σ' ΑΓΑΠΗΣΑ ΚΑΙ Σ' ΑΓΑΠΩ ΑΚΟΜΗ, Ποιήματα για την αγάπη και τον έρωτα». Επιμέλεια: Γιάννης Η. Παππάς, εκδ. Μεταίχμιο Νοέμβρης 2010. 14.«ΑΡΧΙΖΕΙ ΤΟ ΜΑΣ Το ποδόσφαιρο στη λογοτεχνία». Επιμέλεια: Γιάννης Η. Παππάς, εκδ. Μεταίχμιο, 2010. 15.«Το 1821 ΣΤΗΝ ΕΛΛΗΝΙΚΗ ΠΟΙΗΣΗ», Ηλία Γκρή, εκδ. Κέδρος 2011. 16.«Ο ΠΑΠΑΔΙΑΜΑΝΤΗΣ ΜΕ ΤΑ ΜΑΤΙΑ ΝΕΟΤΕΡΩΝ ΛΟΓΟΤΕΧΝΩΝ», Ανθο-λόγηση / Επιμέλεια Ηλίας Γκρής, εκδ. Μορφωτικό Ίδρυμα της ΕΣΗΕΑ, Αθήνα 2011. 17.«ΠΟΙΗΤΙΚΕΣ ΣΥΝΟΜΙΛΙΕΣ Ελληνικά ποιήματα για ξένους ποιητές». Αντώνη Φωστιέρη - Θανάση Θ. Νιάρχου, εκδ. οδός Πανός, Αθήνα 2012. 18.«ΑΝΘΟΛΟΓΙΑ ΤΗΣ ΕΛΛΗΝΙΚΗΣ ΠΟΙΗΣΗΣ (20ος αιώνας)». Ανθολόγηση - Επιμέλεια: Κώστας Γ. Παπαγεωργίου, Βαγγέλης Χατζηβασιλείου, Τόμος Δ' (1970-2000), εκδ. Κότινος, Αθήνα 2013. 19. «ΤΟ ΜΕΛΑΝΙ ΦΩΝΑΖΕΙ. Η 17η Νοέμβρη στη λογοτεχνία», εισαγωγή - ανθολόγηση: Ηλίας Γκρής, β' έκδοση Σ.Γαβριηλίδης, 2013. 20. «Η ΤΡΕΛΑ ΚΑΙ ΤΟ ΠΑΡΑΛΟΓΟ ΣΤΗΝ ΕΛΛΗΝΙΚΗ ΛΟΓΟΤΕΧΝΙΑ. Από το Σολωμό μέχρι της μέρες μας». Επιλογή κειμένων-επιμέλεια: Γιάννης Η. Παππάς. Εισαγωγή: Ευάγγελος Η. Παππάς, Εκδ. Διαπολιτισμός, Πάτρα 2013. Στίχους και ποιήματα του Ηλία Γκρή έχουν μελοποιήσει οι συνθέτες Γιώργος Θεοχαρόπουλος, Παναγιώτης Κωνσταντακόπουλος, ο Τάσος Γκρούς και ο Θωμάς Μπακαλάκος. Γιώργος Γιάνναρης, "Ποιητές και Νεοελληνική Μυθογένεια". Γίνεται εκτενής παρουσίαση του Ηλία Γκρη σε συνδυασμό με άλλους ποιητές όπως ο Μιχάλης Κατσαρός, ο Τάκης Σινόπουλος. Εκδ. Αχαϊκές Εκδόσεις. Πάτρα 1985. Πρακτικά Δεκάτου Συμποσίου Ποίησης - "Διονύσιος Σολωμός", Πανεπιστήμιο Πατρών, 6-8 Ιουλίου 1990. Περιλαμβάνεται κείμενο του Μ.Γ. Μερακλή και ένα ποίημα. Εκδ. Αχαϊκές Εκδόσεις, Πάτρα 1992. Γιάννης Κουβαράς: "Επί Πτερύγων Βιβλίων". Περιλαμβάνει το κείμενο, «Η ποίηση ως καλπασμός». Εκδόσεις Σοκόλη, 1995. ΓΙΑΤΙ - ΑΦΙΕΡΩΜΑ: "ΗΛΙΑΣ ΓΚΡΗΣ - ένας δεινός τεχνίτης του ποιητικού λόγου". Την εισαγωγή έγραψε ο Ηλίας Κεφάλας: «Στοιχεία αναγνώρισης μέσα στην ποίηση του Ηλία Γκρή». Περ. ΓΙΑΤΙ, τεύχος 271-272, Ιαν.-Φεβρ. 1998. "Πανδώρα" - Σελίδες για τον Ηλία Γκρή. Περιλαμβάνει κείμενο του Δημήτρη Αλεξίου: «Το εικονοστάσιο των αλειτούργητων αγίων». Παρατίθενται αποσπάσματα από κριτικές: Κώστας Βούλγαρης, Αλέξης Ζήρας, Θανάσης Κωσταβάρας, Μιχάλης Μερακλής, Νικήτας Παρίσης. "Πανδώρα" τεύχος 19, Νοέμβρης 2006 - Μάιος 2007. Ηλειακή Επιθεώρηση - Σελίδες για τον Ηλείο ποιητή - Περιλαμβάνει κείμενο του Ηλία Παπαδημητρακόπουλου: «Ο Ηλίας Γκρής στου Αλφειού τα ρείθρα». Περιλαμβάνει ακόμη αποσπάσματα κριτικών και ανθολόγιο ποιημάτων. "Ηλειακή Επιθεώρηση", Τριμηνιαία Περιοδική Έκδοση, έτος Γ', Ιανουάριος-Μάρτιος 2007, τεύχος 15. Περικλής Σφυρίδης, Παραφυάδες ΙΙ, Κείμενα λογοτεχνίας και βιβλιοκρισίες 1999-2008. Περιλαμβάνεται: Ηλίας Γκρής, Αλφειός Πρόγονος. Εκδ. Μεταίχμιο 2005. Εκδ. Καστανιώτη 2008. Θανάσης Γ. Κορακάκης, "Καισαριανιώτες Συγγραφείς, προσέγγιση". Περιλαμβάνεται παρουσίαση με εισαγωγή και ποιήματα. εκδ. Κοροντζή, Καισαριανή 2010. Αγάθη Γεωργιάδου: «Ηλίας Γκρής - Στα ασημένια νερά της ποίησης: μια παρουσίαση της ποίησης του», Περ. "Φιλολογική", τεύχος 112, Ιούλιος - Αύγουστος - Σεπτέμβριος 2010. Παρμενίων Αγγ. Μπώλος: «ΗΛΙΑΣ ΓΚΡΗΣ (1952-), ένας στοχαστικός και διαχρονικός ποιητής». Νέος Αγών Καρδίτσας, Κυριακή 24 Ιανουαρίου 2010. Και επίσης στο βιβλίο του: ΕΛΛΗΝΕΣ ΠΟΙΗΤΕΣ, εκδ. Γαβριηλίδης, Αθήνα 2011. “A review of Greek social, economic and cultural life”, Hellenic Quarterly, No20, March, April, May 2004. “A review of Greek social, economic and cultural life”, Hellenic Quarterly, No24-25, January/June 2006. infocus, Quarterly Magazine on Literature, Culture & The Arts in Cyprus, Vol. 15, No2, June 2018. Η σελίδα του Ηλία Γκρη στην ιστοσελίδα της Εταιρείας Συγγραφέων. Η σελίδα του ποιητή στον κόμβο του ΕΚΕΒΙ Αρχειοθετήθηκε 2011-08-29 στο Wayback Machine. και της Βιβλιονέτ. Η σελίδα του ποιητή στην ιστοσελίδα diapolitismos.gr. Η εμφάνιση του ποιητή στην ιστοσελίδα poeticanet.gr. Η εμφάνιση του Ηλία Γκρη στην ιστοσελίδα diastixo.gr. Συμμετοχή του ποιητή στο 1ο Διεθνές Φεστιβάλ Ποίησης Αθηνών.